Om bewus te word van hoe taal vir verskillende teikengroepe gebruik (Page 4/4) | QuizOver.com
Die boodskap in 'n teks (Page 4/4)
Die boodskap in 'n teks 4
Die boodskap in 'n teks
Om na teks te luister en die boodskap daarin te identifiseer
Twee artikels oor dieselfde onderwerp gaan aan jou voorgelees word. kyk of jy die verskuilde boodskap kan formuleer nadat jy na die twee gedeeltes geluister het.
Om verskillende perspektiewe in teks te verduidelik
Om die stem in mondelinge werk af te wissel
Om 'n teks te skryf wat inligting gee
Om kennis van idiome uit te brei
Om bewus te word van hoe taal vir verskillende teikengroepe gebruik kan word
Ons gebruik taal in 'n bepaalde register . Ons praat " anders " as ons m et ons maats praat as wanneer ons iets meer formeel moet meedeel. Hier is 'n voorbeeld van 'n leerder wat 'n tenniswedstryd by sy/haar skool bygewoon het. Hy/sy gee (i) mondelings verslag aan sy/haar maat (ii) met 'n saalbyeenkoms en (iii) aan die plaaslike radiostasie .
"Jong, gister het Bulletjie ou Smiley Smith van die baan gevee. Na dese sal ou Smiley nie meer so windmakerig wees nie. Smiley kon net een pot wen. Hy is lekker deur Bulletjie opgedons. Wonder wat sê Thea?"
Verlede Dinsdag het Desmond Viljoen (alias Bulletjie) vir Johann Smith in 'n tenniswedstryd gewen om sodoende die eerste plek op die tennisleer in te neem. Die telling was 6 - 1 in Desmond se guns.
Gister, Dinsdag 9 Julie, het Desmond Viljoen die eerste plek op die tennisleer ingeneem deurdat hy Johann Smith, kampioen van Die Laerskool Sonop, met 6 - 1 verslaan het. Die wedstryd is hoofsaaklik van die agterbaan beslis en Johann Smith was nie opgewasse teen die kanonafslane van Desmond Viljoen nie. Desmond Viljoen sal nou sy kroon op die spel plaas teen Michael April op Woensdag 17 Julie.
Kies nou enige sportgebeurtenis en gebruik taal in 'n bepaalde register. Vertel eers aan jou maat in jul algemene spreektaal wat gebeur het, berei dan 'n mondelinge weergawe voor wat jy met jul saalbyeenkoms met terugrapportering aan jou skoolmaats gaan meedeel en dan berei jy 'n verslag voor wat jy op die plaaslike radiostasie met die luisteraars gaan deel.
1.1 geniet dit om na verskillende soorte mondelinge tekste te luister en reageer krities daarop (soos stories, legendes, gedigte, toneelstukke, debatte en praatjies).
2.1.6 ontwikkel feitlike en beredeneerde argumente om mening te regverdig;
2.4.2 manipuleer taal vir verskillende doeleindes, soos om te oorreed, te argumenteer, te inspireer en met iemand te identifiseer.
2.3 gebruik gepaste liggaamstaal en aanbiedingsvaardighede:
2.3.2 wissel volume, toon en0 tempo vir klem en effek;
4.1.1 skryf vir persoonlike, ondersoekende, speelse, verbeeldings- en skeppende doeleindes (soos joernale, gedigte, mites, dialoë);
5.1 gebruik taal om te dink en te redeneer:
5.1.4 kontrasteer teenstellende perspektiewe en gee redes;
6.4 ontwikkel bewustheid en gebruik van styl:
6.4.6 toon kennis van die gebruik van 'n verskeidenheid idiomatiese uitdrukkings.
Leerders se eie bydraes, maar in wese is die boodskappe o.m.
(1) Die invloed van faktore soos die son, die aantrekkingskrag van die aarde, oefening, gesigsbehandeling, veroudering en menslike gene op 'n mens se voorkoms.